CELEX: 32005R2079
Language: da
Date: 2005-12-19
Title: Kommissionens forordning (EF) nr. 2079/2005 af  19. december 2005  om ændring af forordning (EF) nr. 883/2001, Rådets forordning (EF) nr. 1037/2001 og forordning (EF) nr. 2303/2003 om forlængelse af visse undtagelser vedrørende vinattester, mærkning og ønologiske fremgangsmåder

20.12.2005   
            
            
               DA
            
            
               Den Europæiske Unions Tidende
            
            
               L 333/6
            
         KOMMISSIONENS FORORDNING (EF) Nr. 2079/2005
   af 19. december 2005
   om ændring af forordning (EF) nr. 883/2001, Rådets forordning (EF) nr. 1037/2001 og forordning (EF) nr. 2303/2003 om forlængelse af visse undtagelser vedrørende vinattester, mærkning og ønologiske fremgangsmåder
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 53 og artikel 68, stk. 3,
   under henvisning til Rådets afgørelse 2005/798/EF af 14. november 2005 om indgåelse af en aftale i form af brevveksling mellem Det Europæiske Fællesskab og Amerikas Forenede Stater om visse forhold i forbindelse med handelen med vin (2), særlig artikel 3, og
   ud fra følgende betragtninger:
   
               (1)
            
            
               Ifølge artikel 24, stk. 2, artikel 26 og artikel 27, stk. 2, i Kommissionens forordning (EF) nr. 883/2001 af 24. april 2001 om gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande (3) finder den forenklede procedure vedrørende betingelserne for udfærdigelse og anvendelse af attesten og analyseerklæringen ved import af vin anvendelse for vin, der importeres fra USA indtil den 31. december 2005.
            
         
               (2)
            
            
               Kommissionens forordning (EF) nr. 2303/2003 af 29. december 2003 om særlige regler for mærkning af vin importeret fra USA (4) fastsætter visse midlertidige undtagelsesbestemmelser for mærkning af vin, og de udløber også den 31. december 2005.
            
         
               (3)
            
            
               Uanset artikel 45, stk. 1, i forordning (EF) nr. 1493/1999 tillader Rådets forordning (EF) nr. 1037/2001 af 22. maj 2001 om tilladelse til udbud eller afsætning til direkte konsum af visse indførte vine, som eventuelt har været underkastet andre ønologiske fremgangsmåder end de i forordning (EF) nr. 1493/1999 omhandlede (5), import i Fællesskabet af visse vine, der har oprindelse i USA og har været underkastet ønologiske fremgangsmåder, som ikke er fastsat i EF-bestemmelserne. Denne tilladelse udløber også den 31. december 2005 for de ønologiske fremgangsmåder, der omhandles i punkt 1, litra b), i bilaget til forordning (EF) nr. 1037/2001.
            
         
               (4)
            
            
               Som resultat af forhandlinger blev en aftale mellem Det Europæiske Fællesskab og Amerikas Forenede Stater om handel med vin paraferet af de to parter den 14. september 2005. Ifølge artikel 4 og 9 i aftalen behandles vin med oprindelse i USA fortsat som i forordning (EF) nr. 883/2001, (EF) nr. 1037/2001 og (EF) nr. 2303/2003. Ifølge artikel 17, stk. 2, i aftalen anvendes artikel 4 og 9 dog først fra den første dag i den anden måned efter modtagelsen af den skriftlige meddelelse, der er omhandlet i artikel 6, stk. 3, i aftalen. Det har derfor været nødvendigt at forhandle en separat aftale i form af brevveksling mellem Det Europæiske Fællesskab og Amerikas Forenede Stater om visse forhold i forbindelse med handelen med vin (6), som omfatter perioden fra den 31. december 2005 til datoen for anvendelsen af artikel 4 og 9 i aftalen om handel med vin.
            
         
               (5)
            
            
               For at undgå afbrydelser i handelen bør der vedtages gennemførelsesbestemmelser til aftalen i form af brevveksling, og specielt bør de tre undtagelsesbestemmelser i forordning (EF) nr. 883/2001, (EF) nr. 1037/2001 og (EF) nr. 2303/2003 forblive i kraft indtil datoen for anvendelsen af artikel 4 og 9 i aftalen om handel med vin, dog højst i tre år regnet fra datoen for ikrafttrædelsen af aftalen i form af brevveksling.
            
         
               (6)
            
            
               Forordning (EF) nr. 883/2001, (EF) nr. 1037/2001 og (EF) nr. 2303/2003 bør ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Vin —
            
         UDSTEDT FØLGENDE FORORDNING:
   Artikel 1
   Artikel 27, stk. 2, i forordning (EF) nr. 883/2001 affattes således:
   
      »2.   Artikel 24, stk. 2, og artikel 26 gælder indtil datoen for anvendelsen af artikel 4 og 9 i aftalen mellem Det Europæiske Fællesskab og Amerikas Forenede Stater om handel med vin, dog højst i tre år regnet fra datoen for ikrafttrædelsen af aftalen i form af brevveksling mellem Det Europæiske Fællesskab og Amerikas Forenede Stater om visse forhold i forbindelse med handelen med vin (7).
   
   Artikel 2
   I forordning (EF) nr. 1037/2001 foretages følgende ændringer:
   
               1)
            
            
               Artikel 1, stk. 1, andet afsnit, affattes således:
               »For så vidt angår anvendelsen af de under punkt 1, litra b), i bilaget omhandlede ønologiske fremgangsmåder, gælder denne tilladelse dog kun indtil datoen for anvendelsen af artikel 4 og 9 i aftalen mellem Det Europæiske Fællesskab og Amerikas Forenede Stater om handel med vin, dog højst i tre år regnet fra datoen for ikrafttrædelsen af aftalen i form af brevveksling mellem Det Europæiske Fællesskab og Amerikas Forenede Stater om visse forhold i forbindelse med handelen med vin (8).
            
         
               2)
            
            
               I punkt 1, litra b), i bilaget ændres de indledende ord »Indtil senest 31. december 2003« til:
               »Indtil senest den dato, der omhandles i artikel 1, stk. 1, andet afsnit«.
            
         Artikel 3
   Artikel 2, stk. 2, i forordning (EF) nr. 2303/2003 affattes således:
   
      »Den anvendes indtil datoen for anvendelsen af artikel 4 og 9 i aftalen mellem Det Europæiske Fællesskab og Amerikas Forenede Stater om handel med vin, dog højst i tre år regnet fra datoen for ikrafttrædelsen af aftalen i form af brevveksling mellem Det Europæiske Fællesskab og Amerikas Forenede Stater om visse forhold i forbindelse med handelen med vin (9).
   
   Artikel 4
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. december 2005.
      
         
            På Kommissionens vegne
         
         Mariann FISCHER BOEL
         
            Medlem af Kommissionen
         
      
   
   
      (1)  EFT L 179 af 14.7.1999, s. 1. Senest ændret ved Kommissionens forordning (EF) nr. 1795/2003 (EUT L 262 af 14.10.2003, s. 13).
   
      (2)  EUT L 301 af 18.11.2005, s. 14.
   
      (3)  EFT L 128 af 10.5.2001, s. 1. Senest ændret ved forordning (EF) nr. 1747/2005 (EUT L 280 af 25.10.2005, s. 9).
   
      (4)  EUT L 342 af 30.12.2003, s. 5.
   
      (5)  EFT L 145 af 31.5.2001, s. 12. Senest ændret ved forordning (EF) nr. 2324/2003 (EUT L 345 af 31.12.2003, s. 24).
   
      (6)  EUT L 301 af 18.11.2005, s. 16.
   
      (7)  EUT L 301 af 18.11.2005, s. 16.«
   
      (8)  EUT L 301 af 18.11.2005, s. 16.«
   
      (9)  EUT L 301 af 18.11.2005, s. 16.«